রাজা ত্রিদিব রায় ১৯৭১ সালে পাকিস্তানে পালিয়ে যাওয়ার কারণে ১৯৭২ সালে চাকমা সার্কেলের পরিচালক হিসেবে কুমার সুমিত রায়কে নিযুক্ত করা হয়। পরবর্তীতে ত্রিদিব রায়ের সন্তান দেবাশীষ রায় সাবালক হলে ১৯৭৭ সালের ২৫ ডিসেম্বর তিনি চাকমা সার্কেল চিফ হিসেবে অভিষিক্ত হন। তিনি এখনো চিফের দায়িত্ব পালন করে যাচ্ছেন। ব্যক্তি জীবনে দেবাশীষ রায় একজন আইন ব্যবসায়ী। ১৯৯১ সালে প্রথমে ঢাকা জেলা আদালতে আইন ব্যবসা শুরু করেন এবং ১৯৯৮ সাল থেকে সুপ্রিম কোর্টের আইনজীবী হিসেবে কর্মরত আছেন। বিগত তত্ত্বাবধায়ক সরকারের (২০০৭-০৮) আমলে প্রধান উপদেষ্টার স্পেশাল এসিস্ট্যান্ট হিসেবে পার্বত্য চট্টগ্রাম বিষয়ক মন্ত্রণালয় এবং পরিবেশ ও বন মন্ত্রণালয়ের দায়িত্ব পালন করেন।